Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 482/14/6611	Zvolen, 2.4.2015
EEČ : 2-51-36-2015

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     od 14.07.2014 v čase po 20.00 hod. do 17.10 hod. dňa 31.07.2014 v meste Sliač, okres XXXXX a na iných miestach bez súhlasu vlastníka XXXXX neoprávnene používal zverené OMV zn. FIAT Bravo, ev. č. ZV 819CR, svetlo - modrej metalízy, VIN ZFA18200004584467 v zostatkovej hodnote 900 € tak, že ústnu dohodu so svojím otcom a majiteľom vozidla XXXXX, nar. 22.10.1965, bytom XXXXX, MDD 13 nedodržal, vozidlo si zapožičal, ale v dohodnutom čase vozidlo nevrátil a vozidlo bez oprávnenia naďalej svojvoľne používal až do doby, kedy bol zastavený a kontrolovaný hliadkou OPP PMJ KR PZ Banská Bystrica a ďalšia jazda vo vozidle mu bola zakázaná a vozidlo bolo zaistené.  

lebo trestné stíhanie je neprípustné, preto že je trestné stíhanie podmienené súhlasom poškodeného a nebol súhlas daný alebo bol vzatý späť

Odôvodnenie:

     Poverený príslušník Okresného riaditeľstva PZ XXXXX Obvodného oddelenia Sliač uznesením ORP-939/SL-ZV-2014 zo dňa 19.08.2014 podľa § 199 ods. 1 Trestného poriadku začal trestné stíhanie pre prečin neoprávneného používania cudzieho motorového vozidla podľa § 217 ods. 1 Trestného zákona a súčasne podľa § 206 ods. 1 Trestného poriadku vzniesol obvinenie pre uvedený prečin XXXXX, nar. XXXXX vo Zvolene, bytom XXXXX, na tom skutkovom základe, že  od 14.07.2014 v čase po 20.00 hod. do 17.10 hod. dňa 31.07.2014 v meste Sliač, okres XXXXX a na iných miestach bez súhlasu vlastníka XXXXX neoprávnene používal zverené OMV zn. FIAT Bravo, ev. č. ZV 819CR, svetlo - modrej metalízy, VIN ZFA18200004584467 v zostatkovej hodnote 900 € tak, že ústnu dohodu so svojím otcom a majiteľom vozidla XXXXX, nar. 22.10.1965, bytom XXXXX, MDD 13 nedodržal, vozidlo si zapožičal, ale v dohodnutom čase vozidlo nevrátil a vozidlo bez oprávnenia naďalej svojvoľne používal až do doby, kedy bol zastavený a kontrolovaný hliadkou OPP PMJ KR PZ Banská Bystrica a ďalšia jazda vo vozidle mu bola zakázaná a vozidlo bolo zaistené.  

     Dňa 02.11.2014 bola trestná vec obvineného XXXXX odstúpená na OR PZ XXXXX Odbor kriminálnej polície XXXXX do vyšetrovania, nakoľko obvinený XXXXX bol dňa 31.10.2014 Príkazom sudcu Okresného súdu XXXXX 3T 73/2014 dodaný do Ústavu na výkon väzby a Ústavu na výkon trestu odňatia slobody Banská Bystrica. Vec je na OR PZ XXXXX OKP XXXXX vedená pod ORP-826/2-VYS-ZV-2014.  

     V priebehu vyšetrovania bol procesnom postavení obvineného vypočutý XXXXX, ktorý sa ku skutku tak, ako mu je kladený za vinu priznal, svoje konanie oľutoval. V procesnom postavení svedkov - poškodených boli po vznesení obvinenia vypočutí rodičia obvineného XXXXX a XXXXX, ktorí po poučení v zmysle § 130 ods. 1, ods. 2 Trestného poriadku využili svoje právo a ku skutku nevypovedali a po poučení v zmysle        § 211 a § 212 Trestného poriadku XXXXX vzal podľa § 212 ods. 2 Trestného poriadku udelený súhlas s trestným stíhaním svojho syna XXXXX pre uvedený trestný čin späť a XXXXX súhlas na trestné stíhanie neudelila.      

     Súčasťou vyšetrovacieho spisu je trestné oznámenie XXXXX zo dňa 23.07.2014, potvrdenie o zaistení veci zo dňa 31.07.2014 PU:291/2014, z obsahu ktorého je zrejmé, že sa jednalo o OMV Fiat Bravo, VIN ZFA18200004584467, ktoré bolo dňa 01.08.2014 vrátené majiteľovi XXXXX, nar. 22.10.1965, bytom XXXXX, MDD 13, evidenčná karta vozidla, písomné potvrdenie k hodnote vozidla, s určením jeho hodnoty na 900 €, úradný záznam hliadky OKP OR PZ XXXXX zo dňa 31.07.2014, úradný záznam hliadky OPP PMJ KR PZ Banská Bystrica zo dňa 31.07.2014, ktorá obvineného v predmetnom vozidle zastavila.     

     Vykonaným dokazovaním v priebehu prípravného konania bolo preukázané, že obvinený XXXXX svojím konaním naplnil zákonné znaky skutkovej podstaty prečin neoprávneného používania cudzieho motorového vozidla podľa § 217 ods. 1 Trestného zákona a voči obvinenému nie je vo veci dôvod na zastavenie trestného stíhania z iného dôvodu, prípadne na iné rozhodnutie.
 
     V zmysle ustanovenia § 211 ods. 1 Trestného poriadku trestné stíhanie pre trestný čin neoprávneného používania cudzieho motorového vozidla podľa § 217 Trestného zákona proti tomu, kto je vo vzťahu k poškodenému osobou, voči ktorej by mal poškodený právo odoprieť výpoveď možno začať a v už začatom trestnom stíhaní pokračovať, iba so súhlasom poškodeného. Ak je poškodených niekoľko, stačí súhlas jedného z nich. 

     V zmysle ustanovenia § 212 ods. 2 Trestného poriadku súhlas s trestným stíhaním môže poškodený výslovným vyhlásením vziať kedykoľvek späť, a to až do vtedy, kým sa súd odoberie na záverečnú poradu. 
 
     V zmysle ustanovenia § 215 odseku 1 písmena d/ Trestného poriadku prokurátor zastaví trestné stíhanie, ak je neprípustné z niektorého dôvodu uvedeného v ustanovení § 9 Trestného poriadku. Ustanovenie § 9 Trestného poriadku definuje zákonné podmienky neprípustnosti trestného stíhania. Podľa § 9 odseku 1 písmena f/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak je trestné stíhanie podmienené súhlasom poškodeného a nebol súhlas daný alebo bol vzatý spať.  

     Vzhľadom na preukázané skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Martina Oravcová
prokurátorka